诗词查询
天与精忠不与时,堂堂心在路人悲。
龙颜帝子方推毂,猿臂将军忽死绥。
洒泣我来瞻画像,断头公耻立降旗。
海州故老凋零尽,重见王师定几时。
将军忠勇贯家声,独擅长江十万兵。
早誓中流夸击楫,料公犹小舫斋名。
射虎将军,钓鳌公子,骑鲸天上仙人。少年豪气,买断杏园春。海内文章第一,属车从、九九清尘。相逢地,岁云暮矣,何事又参辰。沾巾。云雪暗,三韩底是,方丈之滨。要远人都识,物外精神。养就经纶器业,结来看、开阖平津。应怜我,家山万里,老作北朝臣。
纵横薄海内,不怆别离颜。
几载飘零意,秋风一剑寒。
思乐中陵。
言观其川。
公王戾止。
有车辚辚。
伊谁云飨。
我有嘉宾。
羽觞举酬。
酢尔征人。
盖将军,真丈夫。行年三十执金吾,身长七尺颇有须。
玉门关城迥且孤,黄沙万里白草枯。南邻犬戎北接胡,
将军到来备不虞。五千甲兵胆力粗,军中无事但欢娱。
暖屋绣帘红地炉,织成壁衣花氍毹。灯前侍婢泻玉壶,
金铛乱点野酡酥。紫绂金章左右趋,问著只是苍头奴。
美人一双闲且都,朱唇翠眉映明矑。清歌一曲世所无,
今日喜闻凤将雏。可怜绝胜秦罗敷,使君五马谩踟蹰。
野草绣窠紫罗襦,红牙缕马对樗蒱。玉盘纤手撒作卢,
众中夸道不曾输。枥上昂昂皆骏驹,桃花叱拨价最殊。
骑将猎向城南隅,腊日射杀千年狐。我来塞外按边储,
为君取醉酒剩沽。醉争酒盏相喧呼,忽忆咸阳旧酒徒。
西溪溪口东冈道,杨柳阴阴春欲老。
花间系马我曾来,红雨伤春迹如扫。
美人劝我金色浆,玉台赠以盘龙宝。
愿作西溪一水鱼,趁尔容颜为余好。
城南将军同醉倒,殡宫今已生春草。
千金画阵图,自为弓剑苦。
杀尽田野人,将军犹爱武。
性命换他恩,功成谁作主?
凤凰楼上人,夜夜长歌舞。
故都宫阙污膻腥,原野久稽陈大刑。
未须校尉戍西域,先要将军空朔庭。
意言挥戈可退日,身乃读书方聚萤。
病起窗前发如雪,夜闻风声孤涕零。
欲为皇王服远戎,万人金甲鼓鼙中。阵云暗塞三边黑,
兵血愁天一片红。半夜翻营旗搅月,深秋防戍剑磨风。
谤书未及明君爇,卧骨将军已殁功。
苦战沙间卧箭痕,戍楼闲上望星文。生希国泽分偏将,
死夺河源答圣君。鸢觑败兵眠白草,马惊边鬼哭阴云。
功多地远无人纪,汉阁笙歌日又曛。
鸣珂坊里将军第,列戟齐收朱户闭。
里媪逢人说旧时,有庐被夺广园池。
今年没入官为主,散尽堂中义宅皃。
厨烟久断无粱肉,群鼠饥来入邻屋。
官封未与别人居,日日闲苔雨添绿。
曲阁深沉接后房,画屏生色暗无光。
寻常不敢偷窥处,守卒时来拾坠珰。
春风多少奇花树,又有豪家移得去。
云戟曙沈沈,轩墀清且深。家传成栋美,尧宠结茅心。
玉佩多依石,油幢亦在林。炉香诸洞暖,殿影众山阴。
草奏风生笔,筵开雪满琴。客从龙阙至,僧自虎溪寻。
萧洒延清赏,风流会素襟。终朝息尘步,一醉间华簪。
华堂高张千炬烛,光溢樽罍艳流目。
秦姬赵女变新声,入金石兮裂丝竹。
少年意气凌秋阳,奴仆金张嗤宋玉。
文章富贵何足论,胡必直欲身后名。
颜回风雨困箪食,伯夷葵藿难为情。
何如嫖姚十八从将军,恩隆爱密收奇勋。
美人歌舞谢芳草,春光落尽容颜老。
山长水阔霜雪寒,安用区区涉远道。
独化陶钧运圣谟,八方寥廓入雄图。
将军已勒边山颂,博士初修玉检书。
西望忽惊新石阙,东来不是旧金舆。
编年谁秉丹青笔,流落周南一腐儒。
谢卫将军怜苦吟,袁临汝郎遭赏音。
风流人物岂如昨,形胜江关留与今。
控鲤直思淩浩渺,然犀何假照幽深。
莫招捉月翰林老,屈曲尘间犹陆沉。
唐朝图马谁第一?韩幹妙出曹将军。
此图无乃幹所作,世上有若真空群。
双瞳精荧两耳立,兰筋束骨皮肉急。
何年霹雳起龙池,五花一团云气湿。
当年天子少马骑,远求乌孙诏写之。
即今内厩多如蚁,纵有骐驎画者谁?
风霆冥冥日月蔽,帝遣真龙下人世。
降精神马育天驹,足蹑奔风动千里。
萧条寄产大宛城,我非尔乘徒尔生。
小羌杂种漫羁绁,枥上秋风时一鸣。
万里名闻汉天子,内府铸金求騄駬。
将军受诏玉关开,灵旗西指宛王死。
天马出城天驷惊,寒沙飒飒边风生。
执驱校尉再拜驭,护羌使者清途迎。
骐驎殿下瞻天表,天质龙姿自相照。
翠蕤黄屋两逦迤,玉镫金鞍相炫耀。
东游封祀被和銮,甲子北来巡朔边。
展才自觉逢时乐,致远不知行路难。
物生从类如有神,地无远近终相亲。
君不见莘野磻溪耕钓叟,一朝吐气佐明君。
回看虏骑合,城下汉兵希白刃两相向,黄云愁不飞。
手中无尺铁,徒欲突重围。
目极雁门道,青青边草春。一身事征战,匹马同苦辛。
末路成白首,功归天下人。
倚剑白日暮,望乡登戍楼。北风吹羌笛,此夜关山愁。
回首不无意,滹河空自流。
黄沙一万里,白首无人怜。报国剑已折,归乡身幸全。
单于古台下,边色寒苍然。
落日更萧条,北风动枯草。将军追虏骑,夜失阴山道。
战败仍树勋,韩彭但空老。
草枯秋塞上,望见渔阳郭。胡马嘶一声,汉兵泪双落。
谁为吮疮者,此事今人保
万里桑乾傍,茫茫古蕃壤。将军貌憔悴,抚剑悲年长。
胡兵尚陵逼,久住亦非强。邯郸少年辈,个个有伎俩。
拖枪半夜去,雪片大如掌。
碛中有阴兵,战马时惊蹶。轻猛李陵心,摧残苏武节。
黄金锁子甲,风吹色如铁。十载不封侯,茫茫向谁说。
燕山北起高峨峨,东流易水无停波。
北风萧萧筑声切,昔人于此送荆轲。
图中匕首非良计,堪叹燕丹无远器。
髑髅空死樊将军,日莫秦兵满燕市。
往事空余易水寒,白翎飞下地椒干。
经过此地对流水,知尔踟蹰马上看。